《寿佛殿》
明代·谢重华

嵯峨佛殿碧空俱，景与雷音想不殊。黄叶落残三径冷，白云飞尽一峰孤。

澄潭水暖龙归钵，行脚僧回月满壶。谩倚阑干舒啸后，往来还拟探骊珠。

作者简介：谢重华，字嘉有，号恬斋。东莞人。明思宗崇祯间贡生。国亡，杜门不入城市三十馀年。著有《云窝集》。清陈伯陶《胜朝粤东遗民录》卷二有传。